ZAPISNIK
41. sjednice Vijeća Mjesnog odbora Kupinečki Kraljevec - centar,
održane, 23. rujna 2024. (četvrtak),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 20,00 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Ostali nazočni: Lidija Špišić, stručni referent za rad tijela mjesne samouprave.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 41. sjednicu Vijeća. 

Predlaže da se prije utvrđivanja dnevnog reda usvoji zapisnik 40. sjednice. 

Bez rasprave, jednoglasno (5 “za”), Vijeće prihvaća tekst zapisnika 40. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
Budući da se nitko ne javlja za riječ, daje na glasovanje predloženi dnevni red.

Vijeće je jednoglasno (5 “za”) usvojilo 

dnevni red

1. [bookmark: _Hlk523472998]Prijedlog zaključka o odobrenju jednokratnog korištenja prostora MO Kupinečki Kraljevec – centar (M.M)
2. Prijedlog zaključka o odobrenju jednokratnog korištenja prostora MO Kupinečki Kraljevec – centa (I.G.)
3. Rasprava o potrebi osiguranja sredstava za Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec - centar u 2025. 
4. Informacija o spajanju mjesnih odbora
5. Rasprava o prijedlozima za Plan upravljanja vodama za 2025.
6. Informacija o Prijedlogu  izmjena i dopuna Prostornog plana Grada Zagreba - 2024. 
godina
      7.  Obavijesti, pitanja i prijedlozi



Ad 1) Prijedlog zaključka o odobrenju jednokratnog korištenja prostora MO Kupinečki 
          Kraljevec – centar (M.M)

        Predsjednik Vijeća konstatira da su članovi Vijeća primili zahtjev i Prijedlog zaključka u pisanom obliku te otvara raspravu.
Budući da nema primjedbi niti drugih prijedloga, Prijedlog zaključka daje na glasovanje.
        Vijeće je jednoglasno (5 „za“) donijelo

ZAKLJUČAK

1.  Vijeće Mjesnog odbora Kupinečki Kraljevec – centar razmotrilo je zahtjev Miroslava Malenić, iz Kupinečkog Kraljevca, Kraljevečki brijegi 30 a, za jednokratno korištenje MO Kupinečki Kraljevec - centar, u terminu  5. listopada 2024. od 15,00 sati do 3,00 sata 6. listopada 2024.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.


Ad 2) Prijedlog zaključka o odobrenju jednokratnog korištenja prostora MO Kupinečki 
          Kraljevec – centa (I.G.)

          Predsjednik Vijeća, Kristijan Jakolić navodi da su članovi Vijeća primili zahtjev i  Prijedlog zaključka u pisanom obliku te otvara raspravu.
          Budući da nema primjedbi, niti drugih prijedloga, Prijedloga zaključka daje na glasovanje.
          Vijeće je jednoglasno (5 „za) donijelo

ZAKLJUČAK

1. Vijeće Mjesnog odbora Kupinečki Kraljevec – centar razmotrilo je zahtjev Ivana Glivarec, iz Brebernice, I. Brebernički odvojak 3, za jednokratno korištenje MO Kupinečki Kraljevec - centar, u terminu  12. listopada 2024. od 17,00 sati do 2,00 sata 13. listopada 2024.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.

Ad 3) Rasprava o potrebi osiguranja sredstava za Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec - centar u 2025. 

       Predsjednik Vijeća, Kristijan Jakolić obrazlaže da se vijeća mjesnih odbora trebaju izjasniti trebaju li se u Financijskom planu za 2025. osigurati sredstva za isti. Otvara raspravu.
       Temeljem kraće rasprave u kojoj su sudjelovali svi članovi Vijeća, predsjednik utvrđuje Prijedlog zaključka te ga daje na glasovanje.
       Vijeće je jednoglasno (5 „za“)  donijelo 

ZAKLJUČAK
o potrebnom planiranju sredstava za potrebe Vijeća Mjesnog odbora Kupinečki Kraljevec – centar u Planu potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec – centar u 2025.

1. Vijeće Mjesnog odbora Kupinečki Kraljevec - centar raspravljalo je o Planu potreba za aktivnostima, programima i projektima unapređenja kvalitete života građana u 2025. godini.
 
2. Vijeće Mjesnog odbora Kupinečki Kraljevec - centar  traži da se prilikom izrade Financijskog plana Vijeća Gradske četvrti Brezovica za 2025. godinu planiraju sredstva u iznosu od 3.000,00 eura na poziciji Ostali nespomenuti rashodi poslovanja – VMO kako bi mogli realizirati Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec – centar u 2025. 

3. Ovaj zaključak dostavlja se Vijeću Gradske četvrti Brezovica na dalje postupanje.


Ad 4) Informacija o spajanju mjesnih odbora

          Predsjednik Vijeća, Kristijan Jakolić konstatira da su članovi Vijeća uz ovu točku primili dopis Gradskog ureda vezano uz promjene granica, odn. spajanje mjesnih odbora te otvara raspravu.
         Temeljem kraće rasprave u kojoj su sudjelovali svi članovi Vijeća, utvrđuje Prijedlog zaključka te ga daje na glasovanje.
         Vijeće je jednoglasno (5 “za”) donijelo

ZAKLJUČAK

1. Vijeće Mjesnog odbora Kupinečki Kraljevec - centar razmotrilo je dopis Gradskog ureda za mjesnu samoupravu, promet, civilnu zaštitu i sigurnost KLASA:024-08/23-001/237, URBROJ:251-13-10-24-10 od 11. rujna 2024., vezano uz spajanje mjesnih odbora.
 
2. Budući da se prostor Mjesnog odbora Kupinečki Kraljevec – centar nije bitno mijenjao te da nema niti jedne inicijative, odn. razloga za spajanje s drugim mjesnim odborima, Vijeće Mjesnog odbora Kupinečki Kraljevec - centar  je protiv spajanja s drugim mjesnim odborima.

3. Ovaj zaključak dostavlja se Vijeću Gradske četvrti Brezovica na dalje postupanje.


Ad 5) Rasprava o prijedlozima za Plan upravljanja vodama za 2025.

          Predsjednik Vijeća, Kristijan Jakolić obrazlaže potrebu donošenja prijedloga uređivanja kanala, vodotoka i vodnih građevina za 2025. te otvara raspravu.
          Nakon kraće rasprave i podnošenja prijedloga, utvrđuje Prijedlog zaključka te ga daje na glasovanje.
          Vijeće je jednoglasno (5 “za”) donijelo

ZAKLJUČAK                  
                                 o prijedlozima za Plan upravljanja vodama u  2025.

1. Vijeće je razmotrilo stanje kanala, vodotoka i vodnih građevina na području Mjesnog odbora Kupinečki Kraljevec – centar.

2. Vijeće predlaže da se u Plan upravljanja vodama u 2025. s područja Mjesnog odbora Kupinečki Kraljevec – centar uvrste sljedeći radovi:
  
         MO KUPINEČKI KRALJEVEC CENTAR
        1. čišćenje kanala ispod Tumbrija 
        2. čišćenje kanala u Pandakima 
        3. čišćenje kanala u Harabajsima 
        4. čišćenje kanala između ulice Maleki i Leskovci
        5. čiščenje kanala ispod Potočkog sela
        6. čišćenje kanala u ulici Puščak
        7. čišćenje kanala Restička

3. Ovaj Zaključak dostavlja se Vijeću Gradske četvrti Brezovica na dalje postupanje.






Ad 6) Informacija o Prijedlogu  izmjena i dopuna Prostornog plana Grada Zagreba – 
          2024. godina

       Predsjednik Vijeća, Kristijan Jakolić konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu.
     Nakon rasprave u kojoj su sudjelovali svi članovi Vijeća, budući da nije bilo drugih prijedloga, Prijedlog zaključka daje na glasovanje.
      Vijeće je jednoglasno (5 „za „) donijelo


          ZAKLJUČAK
 o potrebnom brisanju lokacije Obrešćica  kao lokacije za potrebe smještaja kompostane


1. [bookmark: _Hlk177559706]Vijeće Mjesnog odbora Kupinečki Kraljevec - centar, po objavljenom pozivu za sudjelovanje u javnoj raspravi i dostavi svojih pisanih mišljenja, prijedloge i primjedba na Prijedlog izmjena i dopuna Prostornog plana Grada Zagreba i Stratešku studiju utjecaja izmjena i dopuna Prostornog plana Grada Zagreba na okoliš upoznalo se s Prijedlogom plana za javnu raspravu.

2. Vijeće izražava svoje nezadovoljstvo s predloženim Izmjenama i dopunama Prostornog plana Grada Zagreba 2024. s obzirom da u njemu nije ispoštovan Zaključak Gradske skupštine Grada Zagreba KLASA: 021-05/18-01/235, URBROJ 251-01-05-18-3 od 24. svibnja 2018.

3. S obzirom na navedeno, Vijeće traži da se u  Prijedlogu izmjena i dopuna Prostornog plana Grada Zagreba 2024. briše :

a) u točki 2.4.2.8. tekst „ Lokacija Obreščica određuje se za potrebe smještaja 
kompostane“
b) u točki 8.4 tekst  (4.) Određuje se lokacija Obreščica za potrebe smještaja kompostane.
c) u svim kartografskim prikazima oznaka K na lokaciji Obrešćica. 


4. Ovaj zaključak dostavlja se Vijeću Gradske četvrti Brezovica na dalje postupanje.


O b r a z l o ž e n j e

[bookmark: _Hlk177561165]Poznato je koliki protest građana je bio vezano za najavu izgradnje navedene kompostane i da su građani smireni usvajanjem amandmana o brisanju te lokacije na sjednici Gradske skupštine. Nepoštivanjem odredbi iz navedenog amandmana u sada objavljenom Prijedlogu izmjena i dopuna Prostornog plana Grada Zagreba za javnu raspravu, a vezanim za brisanje kompostane Obrešćica iz Prostornog plana vratio nas je u stanje zabrinutosti i bunta.
Mjesni odbori i Vijeće Gradske četvrti Brezovica svojim zaključcima u više navrata su upozoravali na niz nepravilnosti i tražili da se odmah pristupi izmjenama Prostornog plana u kojima će se brisati lokacija Obreščica iz tekstualnog i kartografskog prikaza Prostornog plana, kao lokacije K. 1. Stoga je Vijeće neugodno iznenađeno i ogorčeno što u predloženim Izmjenama i dopunama Prostornog plana Grada Zagreba 2024. nije isto učinjeno, te traži da se ispoštuju odredbe amandmana koji je Gradska skupština IZGLASALA na 13. sjednici, 24. svibnja 2018., te donijela ZAKLJUČAK kojim zadužuje gradonačelnika Grada Zagreba da pokrene  postupak izmjena i dopuna Prostornog plana Grada Zagreba za brisanja lokacije Obreščica kao lokacije za postrojenje za obradu biootpada, a koji je i jedan od razloga i programskih polazišta za izmjene i dopune Prostornog plana Grada Zagreba iz 2020.godine. 
S obzirom na sve navedeno, Vijeće traži da se promijeni prijedlog  Izmjena i dopuna  Prostornog plana Grada Zagreba 2024, te da se ispoštuju  Zaključci mjesne samouprave Gradske četvrti Brezovica i Zaključak skupštine Grada Zagreba, te da se briše  lokacija Obrešćica, kao lokacije za potrebe kompostane ili građevine za biološku ili termičku obradu otpada kako je navedeno u kartografskim prikazima Prostornog plana Grada Zagreba, iz tekstualnog i kartografskog prikaza Prostornog plana Grada Zagreba. 


Ad 7) Obavijesti, pitanja i prijedlozi
     
            Budući da je dnevni red iscrpljen te da se nitko više ne javlja za riječ, predsjednik  Vijeća zaključuje 41. sjednicu Vijeća Mjesnog odbora Kupinečki Kraljevec – centar.

        Dovršeno u 21,00 sat.

           Zapisnik vodila:
             Lidija Špišić


     KLASA: 024-08/24-003/1959
     URBROJ: 251-13-11-8/005-24-2
     Kupinečki Kraljevec, 23. rujna 2024.                                                                                               

                                                                                                         Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić

